钦定古今图书集成/明伦汇编/官常典/第745卷 > 李引嘉〈仆高才〉
## 钦定古今图书集成/明伦汇编/官常典/第745卷 > 李引嘉〈仆高才〉

按《沈丘县志》：“引嘉，字孚公，幼博通群籍，每读至忠孝
节烈事，辄击案痛哭，愿以身试。以崇祯丁亥特拔，授
南直潜山令。县素无城垣，屡经寇残，百姓逃亡过半。
受事多方招抚。莅任甫三月，流贼张献忠突骑犯潜，
围困太平寺。引嘉率家丁乡勇极力血战，杀贼数十
人。援兵不至，力竭被执至贼老营。桐城鲁洪山多方”
礼遇，温语诱降；引嘉裂眦谓献忠曰：“我天朝臣子，杀
便杀我，肯降贼乎？”经三旬，送至左光斗园内，胁以刀
锯；引嘉怒骂不绝口，遂被害。时有家仆高才助引嘉
骂贼，亦同死焉。事闻，赠太仆寺卿，赐祭葬，从祀“名宦”、
“乡贤。”